32. ΑΠΟΦΑΣΙΣ ΚΥΒΕΡΝΗΤΙΚΟΥ ΠΟΛΙΤΙΚΟΥ ΣΥΜΒΟΥΛΙΟΥ  της 23 Οκτ. 1971.  Περί αναθέσεως αρμοδιοτήτων καταργηθέντων Κυβερνητικών Συμβουλίων και Επιτροπών εις έτερα Κυβερνητικά Συλλογικά ΄Οργανα. (ΦΕΚ Α΄ 212 της 25 Οκτ. 1971). Λαβόν υπ’ όψιν : α)Τας διατάξεις των άρθρ. 5 και 41 (παρ. 2) του υπ’ αριθ. 957/1971 Ν. Δ/τος « περί Υπουργικού Συμβουλίου και Υπουργείων».  β)Εισήγησιν του Πρωθυπουργού, επί της υφισταμένης ανάγκης κατανομής αρμοδιοτήτων των καταργηθέντων Κυβερνητικών Συλλογικών Οργάνων, περί ών η παρ. 2 του άρθρ. 41 του ως άνω Ν. Δ. 957/ 1971, εις τα δια τούτου συσταθέντα τοιαύτα, προς τον σκοπόν ευρύθμου λειτουργίας αυτών, αποφασίζει: Καθορίζει, όπως αι αρμοδιότητες των καταργηθέντων Κυβερνητικών Συλλογικών Οργάνων, δια του υπ’ αριθ. 957/ 1971 Ν. Δ/τος «περί Υπουργικού Συμβουλίου και Υπουργείων», αι  οποίαι δεν ανετέθησαν εις τα συσταθέντα δια του αυτού Ν. Δ/τος τοιαύτα, κατανεμηθούν κατά Συλλογικόν Κυβερνητικόν ΄Οργανον, ως ακολούθως: Ι.Κυβερνητικόν Πολιτικόν Συμβούλιον  1.Χάραξις της πιστωτικής και νομισματικής πολιτικής.  2.Κατάρτισις του ετησίου νομισματικού προγράμματος και των αναθεωρήσεων αυτού.  3.Μελέτη και λήψις αποφάσεων ή μέτρων προς εξασφάλισιν της χρηματοδοτήσεως των δημοσίων και ιδιωτικών επενδύσεων και την βελτίωσιν των όρων του ισοζυγίου πληρωμών, ιδία δε του εμπορικού ισοζυγίου της Χώρας.  4.Καθορισμός των όρων χρηματοδοτήσεων έργων του προγράμματος Δημοσίων Επενδύσεων.  5.Εξουσιοδότησις παροχής, υπό του Υπουργού Οικονομικών, της εγγυήσεως του Ελληνικού Δημοσίου, εις πάσαν περίπτωσιν.  6.Διορισμός Προέδρου, Γενικού Διευθυντού και Αναπληρωτού Γενικού Διευθυντού του Εθνικού Οργανισμού Καπνού.  ΙΙ. Επιτροπή Οικονομικών Υποθέσεων 1.΄Εγκρισις ενιαίου Προγράμματος Προμηθειών του Κράτους και Οργανισμών και καθορισμός των όρων καταρτίσεως και εφαρμογής αυτού.  2.Καθορισμός των όρων αναθέσεως εκτελέσεως έργων του Προγράμματος Δημοσίων Επενδύσεων.  ΙΙΙ. Νομισματική Επιτροπή.  1.Λήψις των ειδικωτέρων μέτρων ελέγχου της πίστεως εντός του πλαισίου της χαρασομένης υπό του Κυβερνητικού Πολιτικού Συμβουλίου πιστωτικής και νομισματικής πολιτικής.  2.Έλεγχος συναλλάγματος (άρθρ. 2 Α. Ν. 1837/ 51 «περί λειτουργίας της Νομισματικής Επιτροπής»).  3.Πάσαι αι αρμοδιότητες αι αναφερόμεναι εις τα δάνεια ανασυγκροτήσεως και οικονομικής αναπτύξεως, αίτινες ησκούντο, προ της καταργήσεώς της, υπό της Νομισματικής Επιτροπής του Α. Ν. 1015/1946, ως αύται προκύπτουν εκ των διατάξεων των: α) Ν. Δ. 1198/1949 « περί κυρώσεως του υπ’ αριθ. 1038/49 Ν. Δ/τος» «περί κυρώσεως της από 12/11/1948 και της τροποποιητικής και συμπληρωματικής ταύτης από 15 Απρ. 1949 Συμβάσεως δια γεωργικά και βιομηχανικά δάνεια και περί ειδικών επί των εν λόγω δανείων διατάξεων», β)Αρθρ. 9 παρ. 3 της  συμβάσεως της κυρωθείσης δια του Ν.Δ.  2970/1954 «περί κυρώσεως της μεταξύ του  Ελληνικού Δημοσίου, της εν Ελλάδι  Αποστολής Προγραμμάτων των Ηνωμένων  Πολιτειών της Αμερικής και της Τραπέζης  της Ελλάδος Συμβάσεως « περί καταργήσεως  της Κεντρικής Επιτροπής Δανείων και  ιδρύσεως Οργανισμού Χρηματοδοτήσεως Οι (Αντί για τη σελ. 84,03(ε) Σελ. 84,03(ζ) Τεύχος 1317 Σελ. 21 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.31-32 κονομικής Αναπτύξεως», γ)2687/53 «περί επενδύσεως και προστασίας κεφαλαίων εξωτερικού» και δ) ΄Αρθρ. 3 παρ. 1 Ν. Δ. 3746/1957 «περί ασφαλιστικών ρητρών, φορολογικών απαλλαγών και άλλων τινών  διευκολύνσεων εις ομολογιακά δάνεια ή προνομιούχους μετοχάς εκδιδομένας δια παραγωγικούς σκοπούς ». 4.΄Εγκρισις προς τας Τραπέζας δια την συμμετοχήν των εις άλλας επιχειρήσεις δια ποσού υπερβαίνοντος το 1/5 των κεφαλαίων αυτών (Ν.Δ.4015/ 1959 «περί ειδικών διατάξεων αφορωσών τας ανωνύμους εταιρείας»). 5.΄Εγκρισις δια την σύστασιν εταιρειών επενδύσεων χαρτοφυλακίου και αμοιβαίων κεφαλαίων, των όρων εξαγωγής εισαχθέντος συναλλάγματος, διαχειρίσεως αμοιβαίων κεφαλαίων, ανακλήσεως αδείας συστάσεως κλπ. (Ν. Δ. 608/1970 « περί Εταιρειών Επενδύσεων – Χαρτοφυλακίου και Αμοιβαίων Κεφαλαίων»).  6.΄Εγκρισις δια την έκδοσιν τίτλων διαπραγματευσίμων, υπό των Τραπεζών συμφώνως τω Α. Ν. 148/1967 «περί μέτρων προς ενίσχυσιν  της κεφαλαιαγοράς». 7.Σύστασις Υποεπιτροπών, απαρτιζομένων εκ μελών αυτής, ως και εξ ανωτάτων υπαλλήλων του Κράτους ή συμβούλων και ανωτάτων υπαλλήλων της Τραπέζης της Ελλάδος, εις άς δύναται να μεταβιβάζη την επί τρεχούσης φύσεως ήσσονος σημασίας θεμάτων άσκησιν μέρους των αρμοδιοτήτων αυτής.  Η παρούσα δημοσιευθήτω δια της Εφημερίδος της Κυβερνήσεως. 